Triptycon mit der Anbetung der Könige (Beld)

Öt Triptychon mit der Anbetung der Könige, op Ripuaresch weed van d Aabäähnung van d drei Könnije jesproche, es önö Vleuelaltar, dä en d Werkstatt va Joos van Cleve em Joohr 1520 entstange es.

Dat Ussseeh van d Könnije un dörö Kleer vorwiise op di Roll va Könnije als di Persune, di vöör di dreij zo di damolije Zitt bekannde Erddeeler Europa, Afrika un Asie stönd. Lüüh, di sich övver Konst völl Jedanke maache, saare, dat sö och vöör di drei Aldersjruppe (Kengk, Erwaaßene und Alde) stönd. Domet soll zm Ussdrock jebraad wäde, dat d Religiun vöör alle Mensche do es. Zo di damolije Zitt mohlde völl Könstlere ä Antwerpe sun Belder. Dat hong domet zösamme, dat mo sich vöörstald, dat di drei Könnije us d wiih Welt koome, öm öt Chresteskengk Jeschenke z brenge, jenau wi di Kooflüüh us Antwerpe, di dörch d Weltjeschichde reiste, öm Waar z besorje un Jeld no Antwerpe z brenge. Op d Siijetafele send d Hellije Hieronymus un Lucia z see : möjelicherwiiß hodde di, di vöör dat Beld zaahlde, d selbe Vörname.

Dat meddele Beld had d Mosse 71,8 × 69,5 cm, dat rääte meeßd 70,5 × 32 cm, si lenke Jäjestöck 70,5 × 31,7 cm. Dä Vleuelaltar, dä met Ölvärv op Holz jemohld woode es, steehd hüü z dachs en dö Nationaljalerie ä Prag.

Saachjrupp:Beld